Όμιλος Qualco

Όμιλος Qualco 
Ο όμιλος Qualco ιδρύθηκε στην Ελλάδα πριν από 25 χρόνια ως μια εταιρεία πληροφορικής και εξελίχθηκε σε έναν πολυσχιδή οργανισμό με ηγετική θέση στην τεχνολογία για χρηματοοικονομικούς (Χρηματοοικονομικές Υπηρεσίες, Θεσμικοί επενδυτές) και άλλους μη χρηματοοικονομικούς οργανισμούς (Ενέργεια και υπηρεσίες κοινής ωφέλειας, Τηλεπικοινωνίες, Δημόσιος Τομέας). Αναπτύσσοντας ιδιόκτητη τεχνολογία, ο όμιλος Qualco παρέχει εξειδικευμένες λύσεις για χρηματοπιστωτικά και μη ιδρύματα. Διαθέτει ισχυρή διεθνή παρουσία, εξυπηρετώντας περισσότερους από 140 πελάτες σε πάνω από 30 χώρες.

 Ιστορία 
Η πορεία του ομίλου Qualco ξεκίνησε το 1998 με την ίδρυση της ομώνυμης εταιρείας πληροφορικής από τους Ορέστη Τσακαλώτο και Μίλτο Γεωργαντζή. Από το 2010 και μετά, η δραστηριότητα της Qualco επεκτείνεται στο πεδίο των πλατφορμών και την αγορά του Ηνωμένου Βασιλείου. Την τριετία 2015-2018 εισέρχεται στο μετοχικό κεφάλαιο του οργανισμού η PIMCO, ένας από τους μεγαλύτερους θεσμικούς επενδυτές, ενώ συνεχίζεται η γεωγραφική επέκταση στην υπόλοιπη Ευρώπη. Τα χρόνια που ακολουθούν, η Qualco αναπτύσσεται περαιτέρω με επίκεντρο τα προϊόντα λογισμικού και τις πλατφόρμες, καθώς και μέσω στρατηγικών συνεργασιών.

 Επενδύσεις 
Το Μάιο του 2025 η Qualco Group A.E εισήχθη στην Κύρια Αγορά του Χρηματιστηρίου Αθηνών. Η δημόσια προσφορά της εταιρείας υπερκαλύφθηκε 5 φορές και η τιμή διάθεσης της μετοχής διαμορφώθηκε στα 5,46 ευρώ. Συνολικά, αντλήθηκαν κεφάλαια ύψους 113 εκατ. ευρώ, ενώ η ζήτηση ανήλθε στα 563 εκατ. ευρώ. Πρόκειται για την πρώτη επιτυχημένη Αρχική Δημόσια Προσφορά (IPO) το 2025 μετά και την επιβολή εμπορικών δασμών σε διάφορες χώρες από πλευράς ΗΠΑ.

 Εταιρείες του ομίλου 
Η Qualco Group A.E αποτελεί την εταιρεία συμμετοχών του ομίλου, της οποίας η δραστηριότητα είναι η διαχείριση συμμετοχών σε θυγατρικές εταιρείες.

Θυγατρική του ομίλου είναι η Qualco Technology (Qualco Technology Single Member Societe Anonyme), η οποία αποτελεί εξειδικευμένο πάροχο fintech λύσεων και είναι υπεύθυνη για τη διαχείριση των βασικών τεχνολογικών προϊόντων (Qualco 360, Qualco Collections & Recoveries, Qualco Data-Driven Decisions Engine, κλπ).

H Quant (QQuant Master Servicer Μονοπρόσωπη Α.Ε.Δ.Α.Δ.Π.) ειδικεύεται στη διαχείριση μη εξυπηρετούμενων δανείων και την αναδιάρθρωση απαιτήσεων.

Η Qualco Intelligent Finance (Qualco Intelligent Finance A.E.) δραστηριοποιείται στην παροχή ολοκληρωμένων υπηρεσιών διαχείρισης απαιτήσεων και τιτλοποιήσεων, που περιλαμβάνουν ανάλυση χαρτοφυλακίου, αναδοχή, δομή τιτλοποιήσεων και διαχείριση μη τραπεζικών απαιτήσεων.

Η Qualco Real Estate Ltd και το υποκατάστημα της Qualco Real Estate (Qualco Real Estate Hellas) παρέχουν υπηρεσίες διαχείρισης ακίνητων.

H Quento (Quento Technologies Single Member A.E.) παρέχει υπηρεσίες και λύσεις Information and Communication Technologies (ICT).

Με έδρα το Ηνωμένο Βασίλειο, η Qualco UK (Qualco (UK) Limited) δραστηριοποιείται στην παροχή λύσεων ανάκτησης στον τραπεζικό, ενεργειακό και τηλεπικοινωνιακό τομέα. Στις βασικές της λύσεις συγκαταλέγονται οι πλατφόρμες ExtraCollect και Togglit. 

Επιπλέον, εκτός Ελλάδας, οι εταιρείες που ανήκουν στον όμιλο Qualco είναι: Qualco Europe Holding Limited, Qualco Real Estate Ltd, Qualco Cyprus Ltd και A.I. Synthetica Solutions Limited στην Κύπρο, Qualco HoldCo Limited στο Ηνωμένο Βασίλειο, Qualco SAS στη Γαλλία και Daedalus Technologies FZE στα Ηνωμένα Αραβικά Εμιράτα.

Τέλος, στις εταιρείες του ομίλου συγκαταλέγονται οι d.d.Synergy Hellas A.E., Middle Office Services A.E., Indice A.E., Cenobe, Empedus και Synthetica Single Member I.K.E (θυγατρική της A.I. Synthetica Solutions Limited).

 Συγγενείς εταιρείες 
Η Uniko (Real Estate Transactions & Integrated Solution Platform Α.Ε.) αποτελεί σύμπραξη μεταξύ της Qualco A.E. και της Εθνικής Τράπεζας της Ελλάδος Α.Ε. Πρόκειται για μια πλατφόρμα που βελτιστοποιεί τη διαδικασία πώλησης κατοικιών και εμπορικών ακινήτων, ενώ απευθύνεται σε τράπεζες, servicers και αγοραστές.

Επίσης, στις συγγενείς εταιρείες στην Ελλάδα περιλαμβάνονται οι Clever Point A.E., CNL ΑΕΔΟΕΕ και η PQH Single Special Liquidation Α.Ε., και στην Κύπρο, η QCG Capital Ltd.

 Εταιρική Κοινωνική Ευθύνη 
Το Qualco Foundation ιδρύθηκε το 2022 και αποτελεί μια μη κερδοσκοπική πρωτοβουλία του ομίλου Qualco, που αποσκοπεί στη δημιουργία θετικού κοινωνικού αντίκτυπου στην Ελλάδα. Οι δράσεις του επικεντρώνονται σε τέσσερις βασικούς πυλώνες: Παιδεία & Επιστήμη, Πολιτισμό, Αθλητισμό και Κοινωνική Αλληλεγγύη, με στόχο την ενίσχυση της αξίας της προσφοράς και την προώθηση ίσων ευκαιριών για όλους.

 Υπηρεσίες και Λύσεις 
Ο όμιλος Qualco προσφέρει ολοκληρωμένες λύσεις στους ακόλουθους τομείς:

 Λογισμικό & Τεχνολογία: Ολοκληρωμένες λύσεις λογισμικού για χρηματοοικονομικούς και μη χρηματοοικονομικούς οργανισμούς για Διαχείριση Πιστώσεων και Απαιτήσεων, Χρηματοδότηση Εφοδιαστικής Αλυσίδας, Ανάλυση Δεδομένων και Τεχνητή Νοημοσύνη, Αυτοματοποίηση Επιχειρηματικών Διαδικασιών.
 Πλατφόρμα ως Υπηρεσία: Ανάπτυξη πλατφορμών E2E που αυτοματοποιούν και επιτρέπουν την παροχή ψηφιακών υπηρεσιών για διαχείριση πιστώσεων και απαιτήσεων, Ακίνητης Περιουσίας και Δανείων, Τιτλοποιήσεις, Open Banking.
 Διαχείριση Χαρτοφυλακίου: Εξυπηρέτηση χαρτοφυλακίων (Servicing), Ψηφιοποιημένες υπηρεσίες διαχείρισης απαιτήσεων (E2E).

 Παραπομπές 

 Πηγές 

 https://www.qualco.tech/
 https://www.qquant.gr/
 https://www.qualco.finance/
 https://www.quento.eu/
 https://qualco.estate/
 https://www.uniko.gr/el/home
 https://www.indice.gr/
 https://ddsynergy.gr/
 https://www.synthetica.ai/
 https://www.qualco.co.uk/
 https://cleverpoint.gr/
 https://www.cnl.gr/en/cnl-aifm-c/
 https://pqh.gr/en/
 https://qualcofoundation.com/
 https://cenobe.com/
 https://empedus.com/

 Εξωτερικοί σύνδεσμοι 
Επίσημος ιστότοπος